Jeļena Buraja

Jeļena Buraja (dzimusi  Rīgā) ir Rietumu bankas valdes priekšsēdētāja un labdarības fonda Nākotnes Atbalsta fonds padomes locekle.

Žurnāls Forbes 2023. gada topā "40 līdz 40" atzina Jeļenu Buraju par veiksmīgāko sievieti Latvijas finanšu jomā. Jeļena Buraja ieņēmusi augstas pozīcijas vairākos profesionālos Latvijas uzņēmumu vadītāju reitingos: 2022. gadā iekļauta finanšu nozares vadītāju topā "40 līdz 40", 2021. gadā — 100 veiksmīgāko biznesa sieviešu sarakstā, 2020. gadā — finanšu nozares talantu topā.

 Karjera 
Jeļena Buraja sāka savu karjeru 2006. gadā nekustamo īpašumu jomā — uzņēmumā BaltHaus, specializējās uz profesionāliem tirgus pētījumiem un projektu attīstību.

Rietumu bankai Jeļena Buraja pievienojās 2007. gadā, uzsākot darbu kredītu projektu vadītājas amatā, pēc pieciem gadiem kļuva par vadītāju bankas kreditēšanas struktūrvienībā, 2016. gadā iecelta viceprezidentes un vēlāk — valdes locekles amatā. 2021. gadā kļuva par Rietumu bankas valdes priekšsēdētāju. Kopš 2022. gada Rietumu bankas dibinātā labdarības fonda Nākotnes Atbalsta fonds padomes locekle.

Darbojoties Nākotnes Atbalsta fondā, Jeļena Buraja personīgi uzrauga projektus, kas saistīti ar palīdzību bērniem — tajā skaitā medicīnas, sociālās aizsardzības, izglītības, sporta un attīstības jomā; kā arī vides aizsardzības projektus.

 Izglītība 
Jeļena Buraja absolvējusi Latvijas Universitātes maģistrantūru vadības zinātnes nozarē ar specializāciju vides un biznesa vadībā, mācījusies kibernētikas katedrā.

Pabeigusi vairākus apmācības kursus noziedzīgi iegūtu līdzekļu legalizācijas un terorisma finansēšanas novēršanas jomā, kā arī apmācības par tādām tēmām ka nodokļu likumdošana, starptautisko sankciju piemērošana, uzņēmuma vadība, korporatīvā kreditēšanā, investīcijās, finanšu tehnoloģijas, nekustamā īpašuma pārvaldīšana, psiholoģija, publiskā runa u.c. Eksperte korporatīvo finanšu un uzņēmumu apvienošanās un pārņemšanas jautājumos. Ilgtspējīgas finansēšanas jomu apguvusi Kembridžas Universitātes Ilgtspējīgas vadības institūtā, pabeigusi Lielbritānijā kuģniecības biznesa un jurisprudences kursu.

 Publikācijas 
Forbes 2022. gada marta numurā publicēja rakstu "Strukturēšanas eksperte", kas veltīts Jeļenai Burajai. Rakstā atspoguļots viņas darbs un prioritātes, vadot lielāko vietējā kapitāla banku valstī.

Žurnāls "Dienas Bizness" 2023. gada oktobrī publicēja interviju ar Jeļenu Buraju, kurā viņa pauda savu viedokli par situāciju Latvijas banku sektorā un ekonomikā, kā arī izteica priekšlikumus izaugsmes veicināšanai un investīciju piesaistei.

Forbes 2023. gada marta numurā publicēts Jeļenas Burajas raksts "Kompetencei un gribai nav dzimuma", kur viņa iezīmēja aktualitātes dzimumu līdztiesības jomā.

Portāli Delfi un Dienas Bizness 2023. gada oktobrī publicēja Jeļenas Burajas rakstu "Latvijai jākļūst par bezskaidras naudas valsti", kurā analizēti Latvijas ieguvumi, atsakoties no skaidras naudas norēķiniem.

 Dalība starptautiskajās konferencēs un asociācijās 
2022. gadā. Jeļena Buraja uzstājās starptautiskajā Sertificētu noziedzīgi iegūtu līdzekļu legalizācijas apkarošanas speciālistu asociācijas forumā Ņujorkā (ASV), kas veltīts finanšu noziegumu risku novēršanai, daloties ar Latvijas finanšu sektora un Rietumu bankas veiksmīgo pieredzi šajā jomā.

2023. gadā uzstājās ASV Sieviešu finanšu asociācijas samitā Ņujorkā. Atklājot forumu klātienē, Jeļena Buraja dalījās pieredzē par to, ka Latvijas banku sektors ir pārvarējis grūtības un darbojas sarežģītajā ģeopolitiskajā situācijā. Jeļena Buraja uzņemta par Finanšu Sieviešu Asociācijas biedru.

 Privātā dzīve 
Jeļena Buraja ar vīru dzīvo Rīgā. Pārim nav bērnu.

Jeļena Buraja atbalsta vides un dzīvnieku aizsardzības pasākumus, sadarbojas ar Latvijas Ornitoloģijas biedrību, atbalsta melno stārķu populācijas saglabāšanas programmas, sniedz personīgu atbalstu savvaļas putnu palīdzības biedrībai "Drauga spārns".

 Atsauces 

Kategorija:Rīgā dzimušie
Kategorija:Latvijas uzņēmēji